Pakaabot sa Amerika, siya asin an ina niya nagbalik man tolos sa Reyna Unido asin saiyang ina nag'agom liwat. Si Hart daing ontok na sinusumpong nin bangongot huli kan pangyaring makagiram-giram. Kan magadan an saiyang ina kan 1928 asin siya nag'eedad nang 23, ngani mahale asin mabulong siya kan makuring pabalik-balik na om'om, an ginibo niya buminalik siya sa dagat asin linaom niya an sadiri sa sarong kabin kan bapor asin duman nag'ontok nin apat na aldaw sagkod na mawara an mga bangongot.